《西风》
宋代·晁公溯

西风何时来，秋声已萧瑟。
卧闻庭前树，终日鸣策策。
虽云未摇庭，惨淡损光泽。
官槐脱高花，稚柏矜独碧。
感兹岁婉娩，客路尚行役。
病骨感秋气，瘧疠苦见迫。
蜗牛犹自庇，狐兔亦有宅。
抱病寄官舍，意气非复昔。
顾无揣摩才，胡为诸侯客。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。